காலமெல்லாம் காதல் வாழ்ந்திட  - காதல் கவிதை

காலமெல்லாம் காதல் வாழ்ந்திட 
  வரவேற்போம் காதலர் தினத்தை 
  இரு இதயங்களின் இளமை பருவமதனில் 
  இணை பிரியா பாசப்பிணைப்பில் 
 பிரிவென்ற சொல்லின்றி 
  பிணைந்துள்ள காதல் இது . 
 உண்மை காதல் வாழ்ந்திட 
  சரித்திரத்தில் ஓரிடமும் 
  மெய் காதலர் மடிந்த கதை 
  வரலாறின் உலகறிய 
  தமிழ் புலவன் காதலித்து தலை போன கதை 
  நாம் மறப்பதுண்டோ 
  காமம் தேடிய காதலர் 
  காரிருள் தேடிய கதை ஊரறிய 
  அட்சகர் முன்னின்று உறவுகள் சூழ 
  இனிதே நிறைவுற்றது திருமணம் 
  கேட்டால் பிதற்றுகிறார்கள் - தங்கள் 
  காதல் புனிதமானதாம். 
 புனிதமான காதலரின் 
  சோகத்தில் உருவான காதலர் தினத்தை 
  புனிதமாக போற்றும் காதலரும் 
  நம்மவரில் உண்டே . 
 கற்பென்பது உடலில் இல்லை 
  மனதில் தான் என்றுணர்ந்து 
  காதலுக்கு புனிதமளிந்து 
  மறுமணம் காணாது வாழும் காதலும் 
  நம்மவரில் உண்டே 
  மங்கையின் காதல் பார்க்காமலே காதலாம் 
  நாளொன்று குறித்தாள் காதலர் தினத்தை 
  கையில் ரோஜா மறு கையில் காதல் மடல் 
  ஆலயம் சென்றாள் ஆடவனை பார்க்க 
  கண்களால் வலை வீசினாள் காதலனுக்கு 
  வலையில் சிக்கியது காதலன் மட்டுமா - அவன் 
  மனைவியும் மகளும் அல்லவா.